Document ID: 32005D0774

32005D0774
L 291/46
JURNALUL OFÍCIAL AL UNIUNII EUROPENE
DECIZIA COMISIEI
din 3 noiembrie 2005
de modificare a Deciziei 92/452/CEE în ceea ce privește echipele de colectare de embrioni din Statele Unite ale Americii
[notificată cu numărul C(2005) 4195]
(Text cu relevanță pentru SEE)
(2005/774/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Directiva 89/556/CEE a Consiliului din 25 septembrie 1989 de stabilire a condițiilor de sănătate animală care reglementează schimburile intracomunitare și importurile de embrioni de animale domestice din specia bovină provenind din țări terțe (1), în special articolul 8 alineatul (1),
întrucât:
(1)
Decizia 92/452/CEE a Comisiei din 30 iulie 1992 privind stabilirea listei echipelor de recoltare de embrioni și a echipelor de obținere de embrioni autorizate în țările terțe pentru exportul de embrioni de animale din specia bovină spre Comunitate (2) prevede că statele membre nu pot să importe embrioni provenind din țări terțe decât în cazul în care embrionii respectivi au fost colectați, tratați și depozitați de către echipe de colectare de embrioni incluse în lista anexată la decizia menționată.
(2)
Statele Unite ale Americii au solicitat să fie aduse modificări la listă în ceea ce privește înregistrările referitoare la țara respectivă, în special adăugarea unei echipe și eliminarea alteia.
(3)
Statele Unite ale Americii au furnizat garanții cu privire la respectarea normelor corespunzătoare stabilite de Directiva 89/556/CEE, iar echipa respectivă de colectare de embrioni a fost autorizată oficial de serviciile sanitar-veterinare competente din țara respectivă să exporte spre Comunitate.
(4)
Prin urmare, Decizia 92/452/CEE trebuie modificată în consecință.
(5)
Măsurile prevăzute de prezenta decizie sunt conforme cu avizul Comitetului permanent pentru lanțul alimentar și sănătatea animală,
ADOPTĂ PREZENTA DECIZIE:
Articolul 1
Anexa la Decizia 92/452/CEE se modifică în conformitate cu anexa la prezenta decizie.
Articolul 2
Prezenta decizie se aplică de la 8 noiembrie 2005.
Articolul 3
Prezenta decizie se adresează statelor membre.
Adoptată la Bruxelles, 3 noiembrie 2005.

Labels: 16
0
3
6
18